Aalborg Stiftstidende, 1840-03-10
Viborg, den 9de Marts. Afdøde Ritmester v. Halling til Friisholt var, som det trykte Catalog over hans til Auction i denne Maaned bestemte betydelige Samling af Effecter udviser, ikke blot en eiendommelig Liebhaber af alle Bljoutterier og Curiositeter, men tillige stor Elsker af at besidde talrige Exemplarer saavel af de sædvanlige Huus-Jnventarie, som Luxus Gienstande. Jblandt Catalogets over 7000 Nr. befinde sig saaledes ikke mindre end ca 220 Annotations- og Lommebøger med rene Blade, 9 Operakikkerter, 38 Tobakspiber, 44 Tobakspunge, 26 Sæbedaaser, 27. Par Dyreskinds Handsker, 19 Dusin Stokke, 29 Spanske rørstokke hvoriblandt 1 med Guldknap, som har tilhørt, Struensee og som var den sidste han brugte) og 50 - Snuustobaksdaaser. Desforuden have Arvingerne udtaget endeel af Effecterne til Deeling indbyrdes - v. Halling, havde en umaadelig Lyst til at kjøbe, hvad han saae. Saaledes skrev han engang til en Galanterihandler her i Byen, om at seende ham en Ridepisk og, da denne sendte ham et heelt Dusin til Udvalg, skrev han tilbage, at han havde beholdt alle 12. Den Afdøde var en Søn af den bekiendte Brigadeer Halling, der eiede og udstykkede det store Dronninglund Gods i Vensyssel. Aalborg, den 10de Marts. Berlings Tidende. har taget sig vore sidste bemærkninger om dens Yttringer, med Hensyn til det norsk frederikshavnske Dampskibsproject samt om de Hindringer, Veibeskaffenheden i Vensyssel herfor frembyder, en Smule vel nær, imidlertid er det ikke vor Skyld, at nævnte Tidende bogstavelig har tydet vore Ord, som om vi havde supponeret, at Berl. Tid. virkelig skulde antage det Holmske Handelshuus tilbøielig til at anlægge nye Landeveie for at faae Entreprisen istand; thi man kan, som bekjendt, læse paa tvende Maader. At Concurrencens Princip er rigtigst og Concurrence ialmindelighed gavnlig, skulle vi ingenlunde nægte, men at en Concurrence ogsaa kan blive skadelig og virke forstyrrende paa det den skal fremme, maa vel ogsaa indrømmes, og hvilket især i det her omhandlede Anliggende var aabenbart; der kunde derfor vel mindst fortænkes den ene Part af Concurrenterne eller de herværende Jndbydere i, at de for Actiehaverne isærdeleshed saavel som for det større Publicum oplyste det Urimelige i den pludselig opdukkede Concurrent-Entreprise, for at Lysten til Actietegning ikke skulde svækkes hos den hermed mindre bekjendte Deel af Publicum eller dette ved den anden Annonce (som vi forresten senere erfare, uden Dhefter Jacob Holm & Sønners Tilladelse er bleven indrykket under deres Navn) ængstes for Realisationen af den herværende Entreprise. Man har derfor her ikke skrevet for at nedsætte en anden Entreprise, som urettelig har faaet Navn af den Holmske, men for at oplyse Publicum om det Rette ligesom ogsaa vi i vore bemærkninger havde opfordret til en Forening af begge Entrepriser til deres og Publicums fælleds Tarv. At man iøvrigt i hvad der herfra, under nøiagtigt Kjendskab til de locale Forhold, er blevet fremsat, ene har fulgt Sandhed, viser sig ogsaa derved, at den norske Dampskibsentreprise, som den først var paatænkt, er opgivet eller paa en Maade saaledes forenet med den herfra paatænkte, at det norske Dampskib kommer til at gaae i Vintermaanederne, i hvilken Tid Frederikshavn for dens Sø=Beliggenhed vist er fuldkommen rigtig valgt. - Vi takke iøvrigt Redacteuren af Berlingske Tidende, fordi han, som han beretter, ved hver Leilighed, hvori Talen var om Aalborgs Tarv, har talt vor Byes Sag, imidlertid er dette neppe skeet for at vise Aalborg nogen særlig Faveur og desuden trøste vi os med, at, selv om Berl. Td. ikke skulde tage sig af Aalborg, man desuagtet paa høiere Steder ikke vilde undlade at vigilere over vor Byes Jnteresser.